Qoros lanseeraa hybridin sekä GQ3-sedanin Geneven autonäyttelyssä - Autot - Ilta-Sanomat
Tältä merkiltä ei odotettu hybridiautoa – mutta sellainen on jo konseptiasteella
Julkaistu: 21.1.2013 16:53
Kuten jo aiemmin olemme maininneet, uusi kiinalaismerkki Qoros lanseerataan Genèven autonäyttelyssä maaliskuussa.
Luvatun GQ3-sedanin lisäksi on luvassa lisäyllätyksiä heti kättelyssä, sillä samalla esitellään Qorosin konseptimallit Cross Hybrid Concept sekä Estate Concept – toisin sanoen hatchback-crossover sekä farmari.
Sekä Cross Hybrid Concept että Estate Concept perustuvat Qoros GQ3 -sarjatuotantomallin pohjalevyyn.
Qoros on ilmoittanut, että sen malleissa noudatetaan tiukkoja turvastandardeja ja että autoihin tulee kehittynyt multimediajärjestelmä. Niinpä on kiinnostava nähdä, miten mallit täyttävät tiukat Euroopan kolariturvallisuusmääräykset ja onko kolaritestaus suoritettu EuroNCAP- tasoisesti vai maan oman standardin mukaisesti.
Eurooppalaista lisämakua merkille on omiaan luomaan saksalainen pääsuunnittelija Gert Volker Hildebrandhttp://www.iltasanomat.fi/haku/?search-term=Gert%20Volker%20Hildebrand, joka loi ensimmäisen BMW-omisteisen Minin. Tehtaan edustajat ovat erityisen kiinnostuneita kehittyneistä käyttövoimaratkaisuista, joten Qoros Cross Hybrid Concept on nimensä mukaisesti hybridi. Siinä bensiinimoottori käyttää tutunomaisesti etuvetoa ja sähkömoottori hoitelee pelkällä sähköllä ajettaessa takavedon, ellei edetä molempien yhdistelmällä nelivedolla.
Qoros Estate Conceptissa mainitaan olevan ennen kaikkea monipuolisen muunneltavuuden. Kumpikin muotoilututkielmista voisi tulla tuotantoon Euroopassa aikaisintaan vuonna 2014. Sitä ennen on vuorossa Qoros GQ3 -sedanin käytännön lanseeraus alkaneen vuoden loppupuoliskolla.
Tällä helpolla kikalla suuntaat auton ajovalot oikein